text: Buhari zai garzaya jihar Gombe yau ▷ Legit.ng
  Buhari zai garzaya jihar Gombe yau
  2 months ago 2402 views by Abdul Rahman Rashid
  Ana sa ran shugaba Muhammadu Buhari zai kai ziyara jihar Gombe yau Litinin, 27 ga watan Mayu domin kaddamar da wasu ayyuka da gwamnan jihar, Ibrahim Hassan Dankwambo, ya yi a jihar yayinda wa'adinsa ya kusa karewa.
  Ana karfafa tsaro a cikin garin Gombe saboda zuwan shugaban kasa saboda manyan ayyukan da zai kaddamar.
  Daga cikin ayyukan da zai kaddamar shine babban farfajiyar taro na kasa da kasa a cikin kwaryar Gombe, Babban kofar shiga birnin Gombe, Filin ayije motoci, asibitin mata da yara da kuma hanyoyi da dama.
  Sauran sune kwalejin ilimin aikin likitanci na jami'ar jihar Gombe, makarantar firamaren Hassan da sauran su.
  Kwamishanan labaran jihar Gombe, Alhaji Umar Ahmed Nafada, yana kira da mutan jihar su fito kwansu da kwarkwatansu domin tarbar shugaban kasa.
  A bangare guda, Shugaban kasa Muhammadu Buhari ya sanya hannu a kasafin kudin 2019 a safiyar yau Litinin, 27 ga watan Mayu.
  Yanzu Yanzu: Buhari ya kebance da gwamnonin Arewa a fadar Villa